Projektas

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL Valstybinio socialinio draudimo fondo valdybos prie Socialinės apsaugos ir darbo ministerijos DIREKTORIAUS 2011 m. liepos 5 d. įsakymo Nr. V-269 „Dėl Valstybinio socialinio draudimo valstybės lėšomis tvarkos aprašo patvirtinimo" pakeitimo

2019 m. d. Nr. V-

Vilnius

1. P a k e i č i u Valstybinio socialinio draudimo valstybės lėšomis tvarkos aprašą, patvirtintą Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2011 m. liepos 5 d. įsakymu Nr. V-269 „Dėl Valstybinio socialinio draudimo valstybės lėšomis tvarkos aprašo patvirtinimo“:

1.1. išdėstau 3.5 papunktį taip:

„2. Tvarkos aprašas parengtas vadovaujantis Lietuvos Respublikos civiliniu kodeksu, Lietuvos Respublikos darbo kodeksu, VSD įstatymu, Lietuvos Respublikos valstybinių socialinio draudimo pensijų įstatymu, Lietuvos Respublikos nedarbo socialinio draudimo įstatymu, Lietuvos Respublikos nelaimingų atsitikimų darbe ir profesinių ligų socialinio draudimo įstatymu, Lietuvos Respublikos šalpos pensijų įstatymu, Lietuvos Respublikos tikslinių kompensacijų įstatymu, Lietuvos Respublikos gyvenamosios vietos deklaravimo įstatymu, Lietuvos Respublikos valstybės tarnybos įstatymu, Lietuvos Respublikos diplomatinės tarnybos įstatymu, Lietuvos Respublikos asmenų delegavimo į tarptautines ir Europos Sąjungos institucijas ar užsienio valstybių institucijas įstatymu, Lietuvos Respublikos krašto apsaugos sistemos organizavimo ir karo tarnybos įstatymu, Lietuvos Respublikos karo prievolės įstatymu, Lietuvos Respublikos religinių bendruomenių ir bendrijų įstatymu, Lietuvos Respublikos profesinio mokymo įstatymu, Lietuvos Respublikos sveikatos draudimo įstatymu, Lietuvos Respublikos gyvenamosios vietos deklaravimo įstatymu, Lietuvos Respublikos socialinių paslaugų įstatymu, Lietuvos Respublikos valstybinio socialinio draudimo fondo biudžeto sudarymo ir vykdymo taisyklėmis, patvirtintomis Lietuvos Respublikos Vyriausybės 2005 m. birželio 14 d. nutarimu Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“ (toliau – Biudžeto taisyklės), Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro nuostatais, patvirtintais Lietuvos Respublikos Vyriausybės 2007 m. balandžio 25 d. nutarimu Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“, Duomenų apie apdraustuosius ir draudėjus pateikimo ir tikslinimo taisyklėmis, patvirtintomis Fondo valdybos direktoriaus 2010 m. birželio 4 d. įsakymu Nr. V-243 „Dėl Duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“, Draudėjų finansinių ataskaitų sudarymo ir patvirtinimo taisyklėmis, patvirtintomis Fondo valdybos direktoriaus 2010 m. vasario 19 d. įsakymu Nr. V-94 „Dėl Draudėjų finansinių ataskaitų sudarymo ir patvirtinimo taisyklių patvirtinimo“, Asmens socialinio draudimo numerio suteikimo taisyklėmis, patvirtintomis Fondo valdybos direktoriaus 2014 m. gegužės 2 d. įsakymu Nr. V-277 „Dėl Asmens socialinio draudimo numerio suteikimo taisyklių patvirtinimo“, Elektroninės gyventojų aptarnavimo sistemos naudojimo taisyklėmis, patvirtintomis Fondo valdybos direktoriaus 2009 m. gruodžio 30 d. įsakymu Nr. V-780 „Dėl Elektroninės gyventojų aptarnavimo sistemos naudojimo taisyklių ir Elektroninės gyventojų aptarnavimo sistemos elektroniniu parašu pasirašyto dokumento specifikacijos EGAS v1.0 patvirtinimo“, Specialiojo nuolatinės slaugos, specialiojo nuolatinės priežiūros (pagalbos), specialiojo lengvojo automobilio įsigijimo ir jo techninio pritaikymo išlaidų kompensacijos poreikių nustatymo tvarkos aprašu, patvirtintu Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2018 m. gruodžio 27 d. įsakymu Nr. A1-765/V-1530 „Dėl Specialiojo nuolatinės slaugos, specialiojo nuolatinės priežiūros (pagalbos), specialiojo lengvojo automobilio įsigijimo ir jo techninio pritaikymo išlaidų kompensacijos poreikių nustatymo tvarkos aprašo patvirtinimo“.

1.2. išdėstau 3.5 papunktį taip:

„3.5. Asmuo, slaugantis neįgalų asmenį – nesukakęs senatvės pensijos amžiaus vienas iš neįgalaus asmens tėvų (įtėvių) arba asmuo, paskirtas šio neįgalaus asmens globėju ar rūpintoju, slaugantys ar nuolat prižiūrintys namuose šį neįgalų asmenį (teikiantys pagalbą namuose šiam neįgaliam asmeniui).“;

1.3. išdėstau 3.20 papunktį taip:

„3.20. Neįgalus asmuo – asmuo, kuriam nustatytas specialusis nuolatinės slaugos poreikis ar specialusis nuolatinės priežiūros (pagalbos) poreikis, arba visiškos negalios invalidas, pripažintas tokiu iki 2005 m. liepos 1 d.“;

1.4. išdėstau 3.21 papunktį taip:

„3.21. Neįgaliųjų slauga namuose - neįgalieji slaugomi, ugdomi ir (ar) prižiūrimi (pagalba jiems) jų pačių, jų tėvų (įtėvių), globėjų ar rūpintojų namuose ir nėra apgyvendinti ar slaugomi (išskyrus laikino atokvėpio paslaugų teikimo atvejus) socialinių paslaugų įstaigose.“;

1.5. išdėstau 8.1.4 papunktį taip:

„8.1.4. praktikanto – įstaiga ar įmonė, kurioje profesinės mokyklos mokinys, aukštosios mokyklos studentas ar Užimtumo tarnybos siųstas profesiniam mokymui ar profesinei reabilitacijai asmuo atlieka profesinę praktiką.“;

1.6. išdėstau 10.2.3 papunktį taip:

„10.2.3. už meno kūrėjus – kartą per mėnesį, už praėjusius kalendorinių metų mėnesius, iki mėnesio 20 dienos.“;

1.7. išdėstau 11.3 papunktį taip:

„11.3. už praktikantus – asmenis, Užimtumo tarnybos siųstus į profesinį mokymą ar profesinę reabilitaciją – Užimtumo tarnyba, o praktikantus – profesinių mokyklų mokinius, aukštųjų mokyklų studentus – Lietuvos Respublikos švietimo, mokslo ir sporto ministerija ne vėliau kaip iki to kalendorinio mėnesio, kurį Fondo valdyba pateikė lėšų poreikį, paskutinės dienos;“

1.8. išdėstau 11.7 papunktį taip:

„11.7. už asmenis, kurie mokosi vidaus reikalų profesinio mokymo įstaigoje ir yra pasirašę stojimo į vidaus tarnybą sutartį (kursantus) – Lietuvos policijos mokykla, Valstybės sienos apsaugos tarnyba prie Lietuvos Respublikos vidaus reikalų ministerijos, Ugniagesių gelbėtojų mokykla ne vėliau kaip iki to kalendorinio mėnesio, kurį Fondo valdyba pateikė lėšų poreikį, paskutinės dienos;“

1.9. papildau 151 punktu:

„151. Apie priimtą sprendimą asmuo informuojamas elektroninių ryšių priemonėmis per EGAS, Nacionalinę elektroninių siuntų pristatymo, naudojant pašto tinklą, informacinę sistemą (toliau – E. siuntų pristatymo sistema) ar kitas asmens pasirinktas jo informavimo Fondo administravimo įstaigų iniciatyva priemones, išsiunčiant priimtą elektroninės formos sprendimą. Jeigu apdraustasis asmuo neturi E. siuntų pristatymo sistemos elektroninio pristatymo dėžutės ir nėra pasirinkęs kitų jo informavimo Fondo administravimo įstaigų iniciatyva elektroninio ryšio priemonių arba jomis nėra galimybės pateikti elektroninės formos sprendimo, sprendimo kopija/nuorašas/išrašas asmeniui išsiunčiamas Lietuvos Respublikos gyventojų registre nurodytos jo gyvenamosios vietos adresu.“;

1.10. išdėstau 17 punktą taip:

„17. VSD įmokos pagal Lietuvos Respublikos valstybinio socialinio draudimo fondo biudžeto rodiklių patvirtinimo įstatyme nustatytus socialinio draudimo įmokų tarifus mokamos iš valstybės institucijoms patvirtintų Lietuvos Respublikos valstybės biudžeto asignavimų. Minėtų įmokų dydis skaičiuojamas atitinkamai nuo valstybės tarnautojui ar profesinės karo tarnybos kariui nustatytos 0,5 pareiginės algos arba pagal delegavimo sutartį deleguotam asmeniui nustatytos 0,5 darbo užmokesčio, arba Respublikos Prezidentui nustatyto 0,5 darbo užmokesčio, o kai nurodytos 0,5 pareiginės algos ar 0,5 darbo užmokesčio suma nesiekia MMA, – nuo MMA. Nustatant valstybės tarnautojo sutuoktinio draudimo valstybės lėšomis bazę (draudžiamąsias pajamas) taikomas atitinkamo laikotarpio kalendorinių dienų skaičius.“;

1.11. išdėstau 26 punktą taip:

„26. Motinų (įmočių), tėvų (įtėvių) draudimas valstybės lėšomis nuo vaiko gimimo dienos taikomas jo motinai (įmotei), kol vaiko tėvai (įtėviai) neapsisprendžia kitaip. Apsisprendimu kitaip laikomas tėvų (įtėvių) prašymų dėl vieno iš jų draudimo valstybės lėšomis (toliau – Apsisprendimas) pateikimas Fondo valdybos teritoriniam skyriui, o nepateikus tokių prašymų – vieno iš tėvų (įtėvių) išėjimas atostogų vaikui prižiūrėti, kol jam sueis treji metai. Asmenims suteiktų atostogų vaikui prižiūrėti, kol jam sueis treji metai, laikotarpiai nustatomi pagal draudėjų pateikiamus Fondo valdybos teritoriniam skyriui 9-SD pranešimus apie apdraustajam suteiktas (atšauktas) tėvystės atostogas arba atostogas vaikui prižiūrėti.“;

1.12. išdėstau 29 punktą taip:

„29. Globėjas, auginantis vaiką iki trejų metų, draudžiamas valstybės lėšomis pagal jo pateiktą prašymą nuo teisės į šį draudimą atsiradimo dienos. Kartu su prašymu pateikiamas savivaldybės administracijos direktoriaus įsakymas dėl vaiko laikinosios globos arba teismo nutartis dėl vaiko nuolatinės globos nustatymo. Jei vaikui yra paskirti du globėjai, draudimas vykdomas abiem globėjams pateikus prašymus dėl vieno iš jų draudimo valstybės lėšomis.“;

1.13. išdėstau 30.1 papunktį taip:

„30.1. yra deklaravęs gyvenamąją vietą Lietuvos Respublikoje arba įtrauktas į gyvenamosios vietos nedeklaravusių asmenų apskaitą;“

1.14. išdėstau 32 punktą taip:

„32. Asmuo laikomas auginančiu vaiką Lietuvos Respublikoje, kai vaiko gyvenamoji vieta deklaruota Lietuvos Respublikoje arba vaikas įtrauktas į gyvenamosios vietos nedeklaravusių asmenų apskaitą.

Tais atvejais, kai vaiko gyvenamoji vieta dar nedeklaruota, asmuo, tris mėnesius nuo vaiko gimimo dienos, laikomas auginančiu vaiką Lietuvos Respublikoje, jeigu asmeniui suteiktos atostogos vaikui prižiūrėti, arba abiejų vaiko tėvų (įtėvių) gyvenamoji vieta deklaruota Lietuvos Respublikoje arba jie įtraukti į gyvenamosios vietos nedeklaravusių asmenų apskaitą.“;

1.15. išdėstau 34 punktą taip:

„34. Tėvų (įtėvių) prašymuose dėl vieno iš jų draudimo valstybės lėšomis nurodytam asmeniui draudimas valstybės lėšomis taikomas (Tvarkos aprašo 26 punktas) nuo šių prašymų pateikimo dienos. Fondo valdybos teritorinio skyriaus sprendimu draudimas valstybės lėšomis gali būti taikomas pagal tėvų (įtėvių) prašymus nuo juose nurodytos ankstesnės datos, išskyrus tuos atvejus, kai:

34.1. keičiamas tėvų (įtėvių) Apsisprendimas (Tvarkos aprašo 26 punktas) ir asmuo, kuriam buvo suteiktas DVL statusas, yra draudžiamas valstybės lėšomis, kadangi neturi draudžiamųjų pajamų arba jo pajamos atitinkamą laikotarpį buvo mažesnės nei MMA;

34.2. draudimo valstybės lėšomis laikotarpis buvo įvertintas skiriant išmokas pagal Lietuvos Respublikos valstybinių socialinio draudimo pensijų įstatymą ar Lietuvos Respublikos nedarbo socialinio draudimo įstatymą;“

1.16. išdėstau 35.2 papunktį taip:

„35.2. Slaugomo asmens specialųjį nuolatinės slaugos poreikį, specialųjį nuolatinės priežiūros (pagalbos) poreikį ar visiškos negalios invalidumą patvirtinantį dokumentą (jei atitinkami duomenys gauti pagal asmens duomenų teikimo sutartį, šių dokumentų pateikti nereikia).“;

1.17. išdėstau 36.2 papunktį taip:

„36.2. neįgaliam asmeniui nustatytas specialusis nuolatinės slaugos poreikis ar specialusis nuolatinės priežiūros (pagalbos) poreikis arba nepasibaigęs visiškos negalios invalidumo terminas;“

1.18. išdėstau 36.9 papunktį taip:

„36.9. neįgalus asmuo nėra apgyvendintas ar slaugomas socialinių paslaugų įstaigoje (nėra teikiama ilgalaikė socialinė globa);“

1.19. išdėstau 42 punktą taip:

„42. Religinė bendruomenė ar bendrija teikia 1-SD ir 2-SD pranešimus Fondo valdybos Vilniaus skyriui.“;

1.20. išdėstau 44 punktą taip:

„44. Praktikantų teisė į draudimą valstybės lėšomis nustatoma pagal pateiktus 1-SD pranešimus ir Lietuvos Respublikos švietimo, mokslo ir sporto ministerijos profesinių ir aukštųjų mokyklų sąrašus, skelbiamus internetinėje svetainėje www.aikos.smm.lt.“;

1.21. išdėstau 47 punktą taip:

„47. Lietuvos policijos mokykla, Valstybės sienos apsaugos tarnyba prie Lietuvos Respublikos vidaus reikalų ministerijos, Ugniagesių gelbėtojų mokykla teikia 1-SD ir 2-SD pranešimus apie asmenis, kurie mokosi vidaus reikalų profesinio mokymo įstaigoje ir yra pasirašę stojimo į vidaus tarnybą sutartį (kursantus);“

1.22. išdėstau 52 punktą taip:

„52. Fondo valdyba iki kiekvieno mėnesio 20 dienos Lietuvos Respublikos kultūros ministerijai pateikia paraišką už praėjusį kalendorinį mėnesį, kurioje nurodo Tvarkos aprašo 51 punkte nustatyta tvarka apskaičiuotą bendrą mokėtinų VSD įmokų sumą. Lietuvos Respublikos kultūros ministerija šią sumą perveda į Fondo biudžetą ne vėliau kaip to mėnesio paskutinę dieną. Fondo valdyba, nustačiusi Lietuvos Respublikos kultūros ministerijos pervestų lėšų permoką ar nepriemoką už praėjusius laikotarpius, atitinkamai mažina ar didina lėšų poreikį už artimiausią kalendorinį mėnesį.“;

1.23. išdėstau 53 punktą taip:

„53. Už laikotarpį nuo 2012 m. sausio 1 d. Fondo valdyba iki kiekvieno mėnesio 20 dienos pagal Registro duomenis apskaičiuoja privalomojo sveikatos draudimo įmokas nuo MMA už meno kūrėjus, negaunančius pajamų pagal autorinę sutartį ir nepriklausančius asmenims, nurodytiems Lietuvos Respublikos sveikatos draudimo įstatymo 6 straipsnio 4 dalyje, 17 straipsnio 1 ir 4–9 dalyse. Pasibaigus kalendoriniams metams, gavusi papildomus duomenis iš Valstybinės ligonių kasos prie Sveikatos apsaugos ministerijos ir Valstybinės mokesčių inspekcijos apie meno kūrėjus, už kuriuos buvo mokėtos įmokos iš Meno kūrėjų socialinės apsaugos programos, tačiau jie gavo pajamų pagal autorinę sutartį arba priklausė asmenims, nurodytiems Lietuvos Respublikos sveikatos draudimo įstatymo 6 straipsnio 4 dalyje, 17 straipsnio 1 ir 4–9 dalyse, Fondo valdyba patikslina lėšų poreikį už praėjusius kalendorinius metus ir atitinkamai sumažina lėšų poreikį už artimiausią mėnesį.“;

1.24. išdėstau 55 punktą taip:

„55. Valstybės lėšomis draudžiamų asmenų, auginančių vaiką iki trejų metų, asmenų, slaugančių neįgalų asmenį, dvasininkų bei meno kūrėjų duomenys apie jų valstybinio socialinio draudimo įmokų bazę (draudžiamąsias pajamas) ir apskaičiuotas bei valstybės lėšomis sumokėtas valstybinio socialinio draudimo įmokų sumas į Registrą įrašomi automatiniu būdu pasibaigus kalendoriniams metams ne vėliau kaip iki einamųjų metų kovo 1 d.“

2. N u s t a t a u, kad šio įsakymo 1.2, 1.3, 1.14, 1.16 ir 1.17 papunkčiai įsigalioja 2020 m. sausio 1 d.

3. Į p a r e i g o j u:

3.1. Fondo valdybos Teisės skyrių pateikti šį įsakymą Teisės aktų registrui;

3.2. Fondo valdybos Klientų aptarnavimo valdymo skyrių šį įsakymą paskelbti Fondo valdybos interneto svetainėje;

3.3. Fondo valdybos Registrų tvarkymo skyrių šį įsakymą paskelbti Valstybinio socialinio draudimo fondo administravimo įstaigų intraneto svetainėje;

3.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

Direktorius